Fréttabréf félags sauðfjárbænda í Borgarfjarðarhéraði , Smalinn , er komið út fyrir þetta ár . Blaðið inniheldur margar fróðlegar greinar um sauðfjárrækt , meðal annars um Garnaveiki í Borgarfirði eftir Sigurð Sigurðarson . Þar eru einnig greinar bæði frá sveitarstjóra Borgarbyggðar og fyrrverandi sveitarstjóra Hvalfjarðarsveitar , að ógleymdum vísnaþætti Helga Björnssonar . Einnig prýða blaðið margar glæsilegar myndir . Smalinn er nú farinn í dreifingu og á að berast inn á öll lögbýli í Mýra - og Borgarfjarðarsýslu . Því miður hefur borið á því undanfarin ár að einhver misbrestur hefur orðið á því að blaðið komist til skila til allra sem áttu að fá sent eintak . Ef einhverjir sakna þess að hafa ekki fengið blaðið og einnig ef einhverjir vilja fá fleiri eintök er þeim bent á að hafa samband við Þórhildi Þorsteinsdóttur á Brekku í Norðurárdal .